**กิจกรรมพัฒนาคุณภาพ CQI**

**ชื่อเรื่อง** การพัฒนารูปแบบการให้ความรู้ในการควบคุมน้ำหนักตัวที่เพิ่มขึ้นต่อ

การฟอกเลือดแต่ละครั้ง

**ประเภทที่ต้องการส่งเข้าประกวด**  CQI ประเภท วิชาการ

**ชื่อผู้รับผิดชอบโครงงาน** นางสาวนวลลักษณ์ พืชพันธ์ไพศาล พยาบาลวิชาชีพชำนาญการ

หน่วยงานไตเทียม

โทร 038-460333 ต่อ 1141

**ชื่อทีมร่วม**

1. นางประภาพรรณ ทาทอง พยาบาลวิชาชีพชำนาญการ แผนกไตเทียม
2. นางสาววาสนา จุฑาทัศน์ พยาบาลวิชาชีพชำนาญการ แผนกไตเทียม
3. นางสาวพนอ มูลจันทร์ พยาบาลวิชาชีพชำนาญการ แผนกไตเทียม
4. นางสาวสิราภา แสงสี พยาบาลวิชาชีพปฏิบัติการ แผนกไตเทียม

**ที่มา**

โรคไตเรื้อรังเป็นโรคที่ไม่สามารถรักษาให้หายขาดได้เนื่องจากมีพยาธิสภาพของโรคทำให้เกิดความบกพร่องและสูญเสียหน้าที่การทำงานของไต ทำให้ของเสียในร่างกายเกิดการคั่งและส่งผลต่อการทำงานของอวัยวะอื่นๆ นวัตกรรมและการรักษาปัจจุบันเป็นเพียงการประคับประคองและบรรเทาอาการจากภาวะแทรกซ้อน การฟอกเลือดด้วยเครื่องไตเทียมเป็นการรักษาที่มีประสิทธิภาพสูงที่ช่วยลดการคั่งของของเสียในร่างกายลดภาวะน้ำเกิน และการคั่งของเกลือแร่ในร่างกายในระยะเวลาค่อนข้างรวดเร็ว อย่างไรก็ดีการฟอกเลือดด้วยวิธีนี้ ผู้ป่วยจะได้รับการฟอกเลือดเป็นระยะๆ สัปดาห์ละ 2-3 ครั้ง ครั้งละ 4 ชั่วโมง การฟอกเลือดด้วยเครื่องไตเทียมจึงสามารถทดแทนหน้าที่ของไตได้เพียงร้อยละ6-7 ซึ่งไม่เพียงพอที่จะควบคุมของเสียหรือเกลือแร่ต่างๆ ให้อยู่ในระดับปกติได้อย่างสมบูรณ์ โดยเฉพาะอย่างยิ่งในวันที่ผู้ป่วยไม่ได้ฟอกเลือด ทำให้ผู้ป่วยมีโอกาสที่จะเกิดการคั่งของของเสียหรือสารเกลือแร่ต่างๆได้ง่าย การรักษาด้วยวิธีดังกล่าวจึงเป็นการรักษาเพียงเพื่อบรรเทาอาการหรือควบคุมอาการไม่ให้อาการของโรคเลวลงอย่างรวดเร็ว ไตเป็นอวัยวะที่สำคัญในการควบคุมการกำจัดน้ำส่วนเกินออกจากร่างกายออกมาทางปัสสาวะ เมื่อผู้ป่วยเกิดภาวะไตวายจะไม่สามารถขับน้ำ และเกลือแร่ส่วนเกินออกจากร่างกายได้

ทำให้เกิดภาวะน้ำคั่งอยู่ในหลอดเลือดและเนื้อเยื่อต่าง ๆ ซึ่งผู้ป่วยไตวายเรื้อรังระยะสุดท้ายนั้นจะมีปริมาณปัสสาวะลดลงเรื่อย ๆ จนไม่มีปัสสาวะเลย ทั้งนี้ ผู้ป่วยจะมีปริมาณน้ำคั่งในร่างกายจำนวนมากแต่ไม่สามารถทำหน้าที่ในการขับน้ำออกจากร่างกายได้ตามปกติ การที่ผู้ป่วยมีภาวะน้ำเกินนั้นสามารถวัดได้จากน้ำหนักตัวที่เพิ่มขึ้นอย่างรวดเร็ว และผู้ป่วยมักเกิดภาวะแทรกซ้อนเช่น ความดันโลหิตต่ำขณะฟอกเลือด ภาวะซีด กระดูกหัก ติดเชื้อได้ง่าย ภาวะหัวใจล้มเหลว น้ำท่วมปอด สับสนและหมดสติ นอกจากนี้ผู้ป่วยยังอาจมีภาวะแทรกซ้อนจากการบำบัดรักษาด้วยการฟอกไตผ่านเครื่องไตเทียมอีกด้วย นอกจากภาวะแทรกซ้อนจากการฟอกไตดังกล่าวมาแล้ว การฟอกไตในผู้ป่วยที่มีภาวะน้ำเกินยังทำให้เกิดภาวะแทรกซ้อนของระบบหัวใจและหลอดเลือดตามมาได้อีกด้วย เนื่องจากการบำบัดรักษาดังกล่าวเป็นการดึงน้ำออกจากร่างกายในปริมาณที่มากในเวลาอันจำกัด ส่งผลให้หัวใจทำงานหนักมากขึ้น เกิดภาวะหัวในล้มเหลว (Congestive Heart Failure) ตามมาได้ จากการศึกษาพบว่าสาเหตุการตายของผู้ป่วยไตวายเรื้อรังระยะสุดท้ายที่ทำการฟอกเลือดด้วยเครื่องไตเทียมนั้นมาจากภาวะแทรกซ้อนทางระบบหัวใจและหลอดเลือดเป็นอันดับหนึ่ง จากสถานการณ์การดูแลรักษาผู้ป่วยไตวายเรื้อรังข้างต้น จึงจำเป็นอย่างยิ่งที่พยาบาลผู้ให้การดูแลผู้ป่วยไตวายเรื้อรัวต้องให้ความสำคัญกับประเด็นดังกล่าวและสร้างความตระหนักให้กับผู้ป่วยในการควบคุมปริมาณน้ำหนักตัวที่เพิ่มขึ้นต่อการฟอกเลือดแต่ละครั้ง (Interdialytic weight gain) ให้อยู่ในเกณฑ์ที่กำหนด ผู้ศึกษาเห็นความสำคัญและอันตรายจากภาวะน้ำเกินจึงได้จัดกิจกรรมแลกเปลี่ยนเรียนรู้เรื่องการเพิ่มประสิทธิภาพการควบคุมน้ำหนักตัวที่เพิ่มขึ้นแต่ละครั้ง (Interdialytic weighr gain) ในผู้ป่วยไตวายเรื้อรังระยะสุดท้ายที่ทำการฟอกเลือดด้วยเครื่องไตเทียมโดยใช้นวัตกรรมครอบครัวเสมือนสนับสนุนให้ผู้ป่วยกลุ่มนี้มีพฤติกรรมการดูแลตนเองที่ถูกต้องเหมาะสม เพื่อควบคุมและป้องกันภาวะน้ำเกินในผู้ป่วยไตวายเรื้อรังที่ฟอกเลือดด้วยเครื่องไตเทียมแล้ว แต่ยังพบปัญหาว่าผู้ป่วยมีน้ำหนักตัวเกินเกณฑ์อยู่เหมือนเดิมในคนเดิม จึงได้พัฒนารูปแบบการให้ความรู้

**วัตถุประสงค์**

1. เพื่อพัฒนารูปแบบการให้ความรู้ในผู้ป่วยไตวายเรื้อรังระยะสุดท้าย ที่ได้รับการบำบัดทดแทนไตด้วยการฟอกเลือดด้วยเครื่องไตเทียม เกี่ยวกับการป้องกันการเกิดภาวะน้ำเกิน

**วิธีการศึกษา**

1. ประชุมร่วมกันในทีมเจ้าหน้าที่หน่วยไตเทียม เพื่อวิเคราะห์ปัญหา สาเหตุ และร่วมหาแนวทางเรื่องการพัฒนารูปแบบการให้ความรู้ในการควบคุมน้ำหนักตัวที่เพิ่มขึ้นต่อการฟอกเลือดในแต่ละครั้ง
2. ค้นหาผู้ป่วยที่มีน้ำหนักตัวเพิ่มขึ้นมากกว่า 1 กิโลกรัมต่อวัน
3. เลือกผู้ป่วยที่มีน้ำหนักตัวเพิ่มขึ้นมากกว่า 1 กิโลกรัมต่อวัน มาจำนวน5 คน
4. ให้ความรู้ผู้ป่วยรายบุคคล โดย พยาบาล แพทย์โภชนาการ เรื่อง ตวงปัสสาวะ 24 ชั่วโมง ตวงน้ำดื่ม การรับประทานอาหารตามความต้องการพลังงานของแต่ละบุคคล สัดส่วนอาหารทดแทน
5. ประเมินผู้ป่วยจากน้ำหนักตัวที่เพิ่มขึ้นในแต่ละวัน ทุกครั้งที่มาฟอกเลือด

**ผลการศึกษา**

**-**อยู่ระหว่างดำเนินการ